Love Songs (The Beatles-ის ალბომი)
Love Songs — ინგლისური როკ-ჯგუფ The Beatles-ის სიმღერების კომპილაციური ალბომი. მასში შეტანილია 1962-1970 წლებში ჩაწერილი სიმღერები. ალბომი აშშ-ში 1977 წლის 21 ოქტომბერს გამოსცა ლეიბლმა Capitol Records. Parlophone-მა იგი ბრიტანეთში 1977 წლის 19 ნოემბერს გამოსცა. Billboard 200-ში ალბომი მოხვდა #24 პოზიციაზე, შემდეგ კი 31 კვირის მანძილზე იმყოფებოდა, 1977 წლის 12 ნოემბრამდე. RIAA-მ ალბომს 2000 წელს, 3 მილიონი გაყიდული ასლის საფუძველზე სერტიფიკატი მიანიჭა, თუმცა 1980-იანი წლების ბოლოს ეს კრებული აშშ-ში გაყიდვიდან ამოღებული იქნა. ალბომის ორიგინალური შეფუთვა წარმოადგენდა 11 x 11 დუიმის ზომის ბუკლეტს, სიმღერების ტექსტებით, ხელოვნური პერგამენტის ქაღალდზე.